**Grad Delnice**

**Trg 138. brigade HV 4**

**OIB 03944325629**

**PREDMET NABAVE:**

**Informacijski sustav za vođenje baze prostornih podataka**

**Sadržaj:**

1. **Upute za izradu ponuda**
2. **Dokumentacija**

**Delnice, ožujak 2024. god.**

**I. U P U T E Z A I Z R A D U P O N U D A**

**SADRŽAJ :**

1. **Podaci o naručitelju**
2. **Predmet nabave**
3. **Predviđena vrijednost radova**
4. **Obvezni dokazi o sposobnosti i uvjeti**
5. **Upute ponuditeljima**
6. **Ponuda-otvaranje ponuda**
7. **Pregled, ocjena i usporedba ponuda**
8. **Odabir**
9. **Sklapanje ugovora**

**1. PODACI O NARUČITELJU**

Naziv i adresa: Grad Delnice, Trg 138. brigade HV 4

Telefon: 051/812-055

Fax: 051/812-037

E-mail: lidija@delnice.hr

Osoba za kontakt: Lidija Ružić, dipl.ing. savjetnica za prostorno planiranje, komunalni doprinos i javnu nabavu

Odgovorna osoba: Katarina Mihelčić, dipl.ing.agr., gradonačelnica

**2. PREDMET NABAVE**

Predmet nabave je izrada i uspostava webGis baze prostornih podataka na području Grada Delnica prema tehničkom opisu i traženim specifikacijama u Prilogu 1. ove dokumentacije. WebGis platforma uključuje:

- uspostavu osnovnog webGIS preglednika prostornih podataka (webGIS platforma),

- modul eCeste (nerazvrstane ceste)

- modul javne zelene površine

- modul javna rasvjeta

- modul javne prometne površine na kojima nije dopušten promet motornih vozila

- modul javna parkirališta

- modul građevine i uređaji javne namjene

- modul groblja

- katastar infrastrukture (katastar vodova)

- programski modul – prostorni planovi

Predmet nabave uključuje informatičko prikupljanje i unos podataka o vlasništvu čestica prema zemljišnim knjigama, uslugu integracije webGIS sustava s drugim IT sustavima Naručitelja, te licencu za korištenje cjelokupnog webGIS aplikacijskog sustava u razdoblju od 12 mjeseci.

Ova jednostavna nabava sufinancirana je sredstvima Fonda za zaštitu okoliša i energetsku učinkovitost.

Predmet nabave nije podijeljen u grupe, te je ponuditelj obvezan nuditi izradu cjelokupnog predmeta nabave.

**3. PROCIJENJENA VRIJEDNOST NABAVE**

Procijenjena vrijednost ove nabave je 25.230,00 eura bez PDV-a.

**4. OBVEZNI DOKAZI O SPOSOBNOSTI I UVJETI**

**4.1. Ponuditelj mora dokazati slijedeće sposobnosti:**

a) Pravnu i poslovnu sposobnost

b) Financijsku i gospodarsku sposobnost

c) Tehničku i stručnu sposobnost

1. **Pravna i poslovna sposobnost** **dokazuje se:**
	1. izvodom iz upisa u obrtnički, poslovni, sudski, strukovni, trgovački ili drugi odgovarajući registar,

Ovaj dokaz ne može biti stariji od šest mjeseci od dana slanja poziva za dostavu ponuda.

1. **Financijska i gospodarska sposobnost** **dokazuje se:**

1. potvrdom porezne uprave o stanju duga za poreze i doprinose ili istovrijedna isprava nadležnih tijela sjedišta gospodarskog subjekta kojom ponuditelj dokazuje da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje.

Ovaj dokaz ne može biti stariji od dana slanja poziva za dostavu ponuda.

1. **Tehnička i stručna sposobnost** **dokazuje se:**
	1. Popisom glavnih usluga pruženih u godini u kojoj je započeo postupak javne nabave i tijekom tri godine koje prethode toj godini

Gospodarski subjekt mora dokazati da je u godini u kojoj je započeo postupak nabave i tijekom tri godine koje prethode toj godini (2023., 2022., 2021.) pružio najmanje jednu, a najviše 3 usluge iste ili slične predmetu nabave, čiji je zbrojeni iznos (bez PDV-a) minimalno u visini procijenjene vrijednosti nabave, čime gospodarski subjekt dokazuje da ima potrebno stručno iskustvo, znanje i sposobnost i da je, s obzirom na opseg i važnost predmeta nabave sposoban kvalitetno obavljati usluge iz predmeta nabave. Pod istim ili sličnim uslugama smatraju se usluge razvoja i implementacije kod korisnika web programskih sustava za prostorne baze podataka, te usluge obrade i unosa prostornih baza podataka u GIS programske sustave.

Popis usluga mora sadržavati naziv usluge, detaljan opis usluge (iz kojeg Naručitelju treba biti razvidno da se radi o istim ili sličnim uslugama), vrijednost usluga, datum te naziv i kontakt podaci druge ugovorne strane.

* 1. Izjava ponuditelja o tehničkoj i kadrovskoj sposobnosti za izvršenje predmetnih poslova. Ponuditelj mora dokazati da raspolaže sa minimalno:
* **stručnjak** 1 - najmanje 1 (jedan) mag. ing. geodezije ili geoinformatike / dipl. ing. geodezije, ili mag. ing./ dipl. ing. informatike, ili mag. ing./ dipl. ing. računarstva minimalno završene razine obrazovanja 7.1. sukladno Zakonu o Hrvatskom kvalifikacijskom okviru.
* **stručnjak 2** - najmanje 1 (jedan) mag. ing. / dipl. ing. prometa minimalno završene razine obrazovanja 7.1. sukladno Zakonu o Hrvatskom kvalifikacijskom okviru.
* **stručnjak 3** – najmanje 1 (jedan) voditelj projekta - stručnjak treba imati minimalnu sljedeću razinu obrazovanja: minimalno završena razina obrazovanja 7.1 završen diplomski studij prema Zakonu o Hrvatskom kvalifikacijskom okviru (NN 22/13, 41/16, 64/18) ili razina 7 prema Europskom klasifikacijskom sustavu (EQF) u znanstvenom području tehničkih znanosti iz polja interdisciplinarne tehničke znanosti ili elektrotehnike ili računarstva ili geodezije.

Jedna osoba ne može obavljati više od jedne navedene funkcije.

Ponuditelj u ponudi dostavlja Izjavu o popisu stručnjaka koja je u prilogu ove dokumentacije.

Uz izjavu, ponuditelj u ponudi dostavlja za svakog nominiranog stručnjaka dokumente kojima se dokazuju tražene obrazovne i stručne kvalifikacije.

**4.2. Rok izvršenja usluge**

Usluga će se početi izvršavati odmah nakon potpisa ugovora. Rok izvršenja usluge je 01.02.2025. godine.

**4.3. Pravila dostavljanja dokumenata**

Zahtijevane dokumente moguće je priložiti u neovierenoi preslici, izvornicima ili ovierenim preslikama. Neovjerenom preslikom smatra se i neovjereni ispis elektroničke isprave. Naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi ili od nadležnog tijela zatražiti provjeru dostavljenih dokumenata.

**5. UPUTE PONUDITELJIMA**

**5.1. Cijena ponude**

Konačna cijena i svi pojedinačni iznosi trebaju biti izraženi u eurima.

Cijena ponude u eurima (bez PDV-a) odnosi se na cjelokupnu uslugu opisanu u Prilogu 1 ove dokumentacije.

Ponuditelju popunjavaju obrazac ponude i uz ponudu dostavljaju sve potrebne dokumente.

Jedinične i ukupnu cijenu navedenu u ponudi od strane ponuditelja, naručitelj prihvaća kao fiksne i ne mogu se mijenjati u čitavom periodu trajanja ugovora.

Javni naručitelj ispraviti će računske pogreške koje otkrije i o tome odmah obavijestiti ponuditelja čija je ponuda ispravljena te će od ponuditelja zatražiti da u roku od tri dana od primitka obavijesti potvrdi prihvaćanje ispravka računske pogreške. Ispravci se u ponudi jasno naznačuju.

**5.2. Sredstva za plaćanje:** Proračun Grada Delnica. Naručitelj će plaćanje izvršiti temeljem računa najkasnije u roku od 30 dana od dana ovjere istog.

**5.3. Rok valjanosti ponude**: Ponuda mora imati rok valjanosti **najmanje 90 dana računajući od dana koji je određen za dostavu ponuda i u tom roku mora se potpisati ugovor.**

**5.4. Jezik ponude**: Postupak jednostavne nabave vodi se na hrvatskom jeziku i latiničnom pismu.

**5.5. Kriterij odabira najpovoljnije ponude**: Najpovoljnija ponuda je prihvatljiva ponuda sposobnog ponuditelja s najnižom cijenom.

**5.6. Datum, vrijeme i mjesto podnošenja i otvaranja ponuda**: Ponuditelji će ponudu dostavljati osobno ili poštom, i to najkasnije do:

**21. 03. 2024. god. u 10,00 sati**

Ponude koje se dostavljaju osobno, predaju se putem urudžbenog zapisnika, a ponude koje se dostavljaju poštom, upućuju se na slijedeću adresu:

**Grad Delnice**

**Trg 138. brigade HV 4**

**51 300 Delnice**

- s naznakom „Informacijski sustav za vođenje baze prostornih podataka – ne otvaraj“

Otvaranje ponuda neće biti javno.

Ponude će otvarati stručno povjerenstvo Naručitelja.

Ponude koje ne stignu **u pisarnicu Grada** u propisanom roku i u propisano vrijeme neće se otvarati i vraćaju se ponuditeljima.

**5.7. Zabrana inačica**: Nije dozvoljeno nuditi alternativna rješenja niti djelomično izvođenje usluge.

**6. P O N U D A – OTVARANJE PONUDA**

**6.1.**  **Usklađenost ponude s uputama**

Ponuditelj se pri izradi ponude treba pridržavati uvjeta nabave i uputa a ponuda mora biti sukladna pozivu za dostavu ponuda i dostavljena na izvorniku.

Promjene i dopune ponude ili odustajanje od ponude, evidentiraju se i dostavljaju na isti način kao i ponuda.

**6.2. Sadržaj ponude**

Ponuda mora sadržavati popunjen originalan obrazac ponude iz dokumentacije za izradu ponuda.

Prilog ponudi su svi dokazi o sposobnosti ponuditelja za izvršenje ugovora prema uvjetima kako je to navedeno u točki 4**.1.**

**6.3. Oblik ponude**

Ponuda treba biti u papirnatom obliku, uvezana u cjelinu na način da se onemogući naknadno vađenje ili umetanje listova ili dijelova ponude.

Ponuditelj je obvezan popuniti izvorni obrazac Ponude i dostaviti je zajedno sa dokazima i drugim sadržajem. Sve stranice ponude i u nastavku zahtijevanih dokaza i sadržaja moraju biti označene rednim brojem stranice kroz ukupan broj stranica.

Dijelove ponude koje zbog opravdanih razloga nije moguće uvezati, potrebno je obilježiti nazivom i označiti da su dio koji se dostavlja zajedno s ponudom.

Ispravci u ponudi mogu biti obavljeni na način da su vidljivi i dokazivi. Ispravak mora biti potvrđen potpisom i pečatom odgovorne osobe ponuditelja uz naznaku datuma ispravka.

**6.4. Dostavljanje ponude**

Ponuda, dopuna, izmjena ili povlačenje mora biti dostavljena u pisanom obliku, sukladno uputama o sadržaju i dokazima o sposobnosti, najkasnije do datuma i vremena naznačenog u pozivu za dostavu ponuda i ovim uputama.

Ponude se upisuju u Upisnik o zaprimanju ponuda prema redoslijedu primitka, a što će biti sastavni dio Zapisnika o otvaranju ponuda.

**6.5. Objašnjenje, ispravak i izmjena dokumentacije**

Ukoliko su se stekle opravdane okolnosti za izmjenu zahtjeva za dostavu ponuda i dokumentacije o nabavi, Naručitelj će na vrijeme obavijestiti sve ponuditelje i po potrebi produžiti rok za dostavu ponude ili poništiti nabavu.

**7. PREGLED, OCJENA I USPOREDBA PONUDA**

**7.1.** Pregled, ocjenu i usporedbu ponuda od sposobnih ponuditelja obaviti će ovlaštene osobe naručitelja, o čemu će se sastaviti zapisnik.

Postupak pregleda, ocjene i usporedbe ponuda je povjerljiv do donošenja odluke o odabiru ili poništenju postupka nabave.

**7.2.** Tijekom toga postupka naručitelj može tražiti, a ponuditelji su dužni dati potrebna tumačenja vezana za ponudu.

**7.3.** Nije dopušteno pregovarati u vezi jediničnih cijena ponude.

U slučaju neuobičajeno niske cijene, naručitelj može tražiti od ponuditelja pisano objašnjenje i obrazloženje kako bi otklonio sumnju u mogućnost kvalitetnog izvršenja ugovora.

**7.4.** Prihvatljiva ponuda jest ponuda sposobnog ponuditelja, koja je sukladna pozivu za dostavu ponuda, a može sadržavati nebitne otklone ili pogreške.

**7.5.** Neprihvatljiva ponuda je svaka ponuda koja nije zaprimljena u roku, nije sukladna dokumentaciji za dostavu ponuda, nije potpuna, jedan ponuditelj je ponudio dvije ili više ponuda u kojima je ponuditelj ili zajednički sudionik, te ponuda koja prelazi procijenjenu vrijednost nabave.

**8. ODABIR**

**8.1.** Naručitelj će odabrati samo jednu najpovoljniju ponudu između prihvatljivih ponuda, prema jedinom kriteriju a to je najniža cijena ponude sposobnog ponuditelja.

**8.2.** Naručitelj može od najpovoljnijeg ponuditelja zatražiti provjeru svih dokaza o sposobnosti.

**8.3.** Naručitelj na temelju rezultata pregleda i ocjene ponuda donosi Obavijest o odabiru najpovoljnije ponude koju prosljeđuje svim ponuditeljima na dokaziv način ( dostavnica, povratnica, izvješće o uspješnom slanju telefaksom, potvrda e mailom). Na obavijest kojom se odabire najpovoljniji ponuditelj nije dopuštena žalba.

**SKLAPANJE UGOVORA**

**9.1. Sklapanje ugovora:** Naručitelj će sklopiti ugovor s jednim sposobnim i najpovoljnijim ponuditeljem nakon dostave Obavijesti svim ponuditeljima.

Prilog 1

Tehnički opis i specifikacija predmeta nabave

Vrsta prostornih podataka za vođenje evidencije, kao i minimalne funkcionalne značajke pojedinih programskih rješenja specificirane su u nastavku:

1. **Uspostava osnovnog webGIS preglednika prostornih podataka (webGIS platforma)**

WebGIS platforma treba podržavati strukturu implementacije niza povezanih programskih modula koji pokrivaju poslove uređivanja, nadgledanja, prikazivanja i upravljanja prostornim podacima kojima je Naručitelj vlasnik ili njima upravlja. Struktura osnovne webGIS platforme treba biti postavljena na način da se na istu nadograđuju programska rješenja (moduli) za vođenje pojedine vrste (kategorije) prostornih podataka, ovisno o potrebama korisnika.

U sklopu osnovne webGIS platforme trebaju biti implementirani najmanje sljedeći podaci i funkcionalnosti:

* javno dostupne kartografske podloge (DOF podloge DGU-a, TK, HOK, Google Maps, OSM, DOF 1968)
* programska funkcionalnost samostalnog uređivanja prostornih zabilješki (komentara) i to kao točkastih, linijskih ili poligonskih objekata na kartografskom prikazu uz opciju odabira kategorije pojedine prostorne zabilješke. Treba biti omogućena samostalna izmjena boja prikaza prostornih zabilješki na kartografskoj podlozi, prilaganje neograničenog broja dokumentacije uz pojedinu zabilješku, te mogućnost arhiviranja i trajnog uklanjanja pojedine prostorne zabilješke.

Programske funkcionalnosti svih implementiranih programskih modula na osnovnu webGIS platformu trebaju podržavati najmanje sljedeće:

* samostalno uređivanje geometrijskih i atributnih podataka. Pri tome za uređivanje geometrijskih podataka trebaju biti dostupni najmanje sljedeći alati:
* dodavanje novog točkastog, linijskog ili poligonskog objekta
* dodavanje kružnice (centar-radijus, 3 točke)
* uređivanje lomnih točaka svakog objekta (dodavanje nove lomne točke, izmjena pozicije postojeće lomne točke, uklanjanje pojedine lomne točke)
* pomak (translacija) objekta
* rotacija objekta
* paralelno proširivanje ili sužavanje poligona
* spajanje linija koje se nadovezuju
* zrcaljenje objekta
* presijecanje/razdvajanje linijskog ili poligonskog objekta
* dodavanje i uklanjanje „rupe“ u poligonskom objektu
* kreiranje i razdvajanje multigeometrijskog objekta
* promjenu smjera linije
* brisanje objekata
* hvatanje pokazivača miša na najbližu postojeću točku ili segment (engl: snap)
* kopiranje geometrije postojećeg objekta
* omogućavanje ortogonalnog ucrtavanja.
* višekriterijska atributna i prostorna pretraga svih podataka. Pri tome treba biti omogućeno specificiranje pretrage prema pojedinom atributu (ili više njih), te korištenje poligonskih objekata iz bilo kojeg sloja u programskom sustavu kao granica prostorne pretrage, kao i mogućnost proizvoljnog unosa (ucrtavanja) granica prostorne pretrage
* ispis kartografskog prikaza u PDF format s opcijama odabira veličine i orijentacije papira, mjerila prikaza, ispis legende, ispis po listovima te unos dodatne oznake (navoda) za ispis.
* tlocrtna mjerenja duljine, površine i polumjera zakrivljenosti, te pregled koordinata proizvoljne točke
* neograničeni broj korisnika sustava, uz mogućnost samostalnog administratorskog upravljanja korisnicima sustava (ograničenja pregleda i uređivanja podataka po korisniku).
* prilaganje dokumentacije (npr. slike, nacrti, rješenja i sl.) na svaki objekt iz baze podataka (najmanje za sljedeće formate dokumentacije: png, tiff, jpeg, doc, xls, pdf, dxf, dwg

**Javni webGIS preglednik** za građane treba biti razvijen i implementiran kao zasebno programsko rješenje bazirano na webGIS tehnologiji i dostupno za pristup građana na službenoj web stranici Naručitelja. Na javnom pregledniku prostornih podataka treba omogućiti prikaz slojeva podataka iz „internog“ programskog sustava (interne webGIS baze podataka) za evidenciju prostornih podataka Grada Delnica (prema ranije opisanim programskim modulima) s ciljem jednostavnog i transparentnog pružanja prostornih informacija građanima korištenjem suvremenih informatičkih rješenja.

Građani na javnom pregledniku prostornih podataka trebaju prilikom korištenja imati najmanje sljedeće funkcionalnosti:

* uključivanje i isključivanje slojeva za prikaz podataka
* izmjene kartografske podloge (potrebno je implementirati sve javno dostupne podloge i podloge dostupne od Naručitelja)
* pretragu svih podataka koji se prikazuju na pregledniku
* pregled legende za trenutno uključene slojeve
* izmjenu transparencije prikaza slojeva koji su uključeni za pregled
* mogućnost paralelnog prikaza podataka na način da se na dijelu sučelja prikazuju jedni prostorni podaci i podloga, a na drugom dijelu drugi prostorni podaci i/ili podloga, uz mogućnost samostalnog odabira (uključivanja) slojeva i podloga za prikaz na oba dijela. Potrebno je implementirati i funkcionalnost pomicanja granice između paralelnih prikaza prilikom pregleda podataka.
1. **Grupa modula – evidencija komunalne infrastrukture**

Grupa modula Komunalna infrastruktura treba biti koncipirana kao webGIS programsko rješenje za vizualizaciju baze podataka komunalne infrastrukture na području Grada Delnica. Grupa modula Komunalna infrastruktura treba se sastojati najmanje od sljedećih osnovnih modula:

* **eCeste (nerazvrstane ceste)**

Modul Nerazvrstane ceste treba biti izveden kao programsko rješenje bazirano na webGIS tehnologiji s funkcionalnošću digitalnog vođenja i prikaza prostornog položaja nerazvrstanih cesta i svih podataka vezanih uz njih.

Uspostavom modula Nerazvrstane ceste Naručitelj u potpunosti treba riješiti zakonsku obavezu ustroja evidencije nerazvrstanih cesta na svome administrativnom području (članak 107. Zakona o cestama, NN. Br. 84/11, 22/13, 54/13, 148/13, 92/14, 110/19, 144/21; članak 60. st.1. Zakona o komunalnom gospodarstvu NN 68/18, 110/18, 32/20).

Funkcionalnosti i način izvedbe modula:

* prikaz podataka o kategorijama, nazivima cesta i duljinama cesta
* hijerarhijsko vođenje baze podataka cesta: link – dionica – cesta
* stilizacija prikaza prema kategoriji cesta
* mogućnost samostalnog uređivanja baze podataka odnosno unos novih i izmjena postojećih cesta (geometrijski i atributno)
* mogućnost dodavanja neograničenog broja dokumenata ili fotografija za svaki objekt iz baze
* mogućnost višekriterijske pretrage i izvoza baze podataka najmanje u xls, dxf, shp i pdf format podataka.
* uključen inicijalni unos baze podataka dostupne od Naručitelja u strukturiranom digitalnom formatu.

Zbog složenosti modela vođenja baze podataka cesta, te općenito važnosti ustroja kvalitetne evidencije cesta na svome području, Naručitelj posebni naglasak stavlja na implementaciju modula eCeste (nerazvrstane ceste) te osobito na uslugu unosa baze podataka cesta u webGIS programsko rješenje. Odabrani ponuditelj dužan je iscrtati simetrale cesta i uspostaviti adresni model vođenja baze podataka nerazvrstanih cesta na području Grada Delnica uz pomoć digitalne ortofoto podloge te ograničenih podataka dostupnih od Naručitelja (popis nerazvrstanih cesta na području Grada Delnica).

* **Javne zelene površine**

Modul Javne zelene površine treba biti koncipiran kao skup webGIS programskih modula za vođenje baze podataka javnih zelenih površina na području Grada Delnica. Uspostavom modula Javne zelene površine Naručitelj u potpunosti treba riješiti zakonsku obvezu vođenja javnih zelenih površina prema čl. 60. st. 5. i članku 63. Zakona o komunalnom gospodarstvu (NN 68/18, 110/18, 32/20).

Uključuje sljedeće programske podmodule (zasebne mape i slojevi):

* katastar zelenila (grmlja, živice, drvoredi, travnjaci)
* urbana oprema (dječja igrališta, dječje sprave, klupe, koševi).
* Javni športski i rekreacijski prostori

Funkcionalnosti i način izvedbe modula:

* modul treba činiti jedinstvenu cjelinu i omogućavati sve funkcionalnosti postojećeg webGIS sustava (višekriterijska pretraga, mogućnost samostalnog unosa novih i izmjene postojećih podataka, izvoz svih podataka (xls, pdf, dxf, shp), print karte u pdf, neograničeni broj korisnika, prilaganje vezane dokumentacije i fotografija na svaki objekt i dr.)
* uključen inicijalni unos baze podataka dostupne od Naručitelja u strukturiranom digitalnom formatu.
* **Javna rasvjeta**

Modul Javna rasvjeta treba biti izveden kao programsko rješenje bazirano na webGIS tehnologiji s funkcionalnošću vođenja i održavanja digitalnog modela podataka o infrastrukturnim objektima javne rasvjete na administrativnom području Grada Delnica.

Uspostavom modula Javna rasvjeta Naručitelj u potpunosti treba riješiti zakonsku obvezu vođenja objekata javne rasvjete prema čl. 60. st. 7. Zakona o komunalnom gospodarstvu (NN 68/18, 110/18, 32/20).

Model podataka infrastrukture javne rasvjete treba se sastojati od sljedećih osnovnih elemenata/slojeva podataka:

* Sloj s hijerarhijskim modelom vođenja podataka: rasvjetna mjesta – svjetiljka – izvor svjetlosti
* Sloj s evidencijom ormara javne rasvjete (TS).
* uključen inicijalni unos baze podataka dostupne od Naručitelja u strukturiranom digitalnom formatu.

Modul treba imati funkcionalnost upravljanja objedinjenom bazom podataka javne rasvjete na administrativnom području Grada Delnica uz prikaz svih podataka o stupovima javne rasvjete i rasvjetnim tijelima (vrsta, visina, opće stanje i dr.).Za sve navedene slojeve infrastrukture javne rasvjete treba omogućiti stilizaciju prikaza na karti prema kriteriju (atributu) odabranom od strane Naručitelja u tijeku realizacije projekta ili jamstvenog roka ispravnog rada programskog sustava. Naručitelj treba imati mogućnost samostalnog dodavanja/brisanja objekata javne rasvjete (stupova i svjetiljki) kao i izmjene svih atributnih podataka za pojedini objekt javne rasvjete u programskom modulu. Također, potrebno je implementirati funkcionalnost pregleda (vizualizacije) rasvjetnih mjesta koja su vezana na pojedini ormar javne rasvjete.

* **Javne prometne površine na kojima nije dopušten promet motornih vozila**

Modul Javne prometne površine na kojima nije dopušten promet motornih vozila treba biti koncipiran kao programsko rješenje za vođenje baze podataka Javnih prometnih površina na kojima nije dopušten promet motornim vozilima, prema članku 60. st. 2. Zakona o komunalnom gospodarstvu (NN 68/18, 110/18, 32/20).

Funkcionalnosti i način izvedbe modula:

* implementacija dva sloja u GIS sustavu, zasebno za vođenje linijskih objekata (pješačko-biciklistički pravci, šetališta, prečaci i sl.), a zasebno za vođenje poligonskih objekata (pločnici, trgovi),
* atributna tablica (evidencija) treba biti prilagođena vođenju baze podataka definirane člankom 63. Zakona o komunalnom gospodarstvu (NN 68/18, 110/18, 32/20),
* modul treba činiti jedinstvenu cjelinu i omogućavati sve funkcionalnosti postojećeg webGIS sustava (višekriterijska pretraga, mogućnost samostalnog unosa novih i izmjene postojećih podataka, izvoz svih podataka (xls, pdf, dxf, shp), print karte u pdf, neograničeni broj korisnika, prilaganje vezane dokumentacije i fotografija na svaki objekt i dr.)
* uključen inicijalni unos baze podataka dostupne od Naručitelja u strukturiranom digitalnom formatu.
* **Javna parkirališta**

Modul Javna parkirališta treba biti izrađen kao programsko rješenje bazirano na webGIS tehnologiji za vođenje baze podataka parkirališnih površina na administrativnom području Grada Delnica.

Uspostavom modula Parkirališta Naručitelj u potpunosti treba riješiti zakonsku obavezu ustroja evidencije parkirališta na svome administrativnom području (članak 60. st.3. Zakona o komunalnom gospodarstvu NN 68/18, 110/18, 32/20).

Funkcionalnosti i način izvedbe modula:

* prikaz podataka o površini parkirališta, načinu postavljanja vozila, zoni parkiranja, broju parkirališnih mjesta za automobile, teretna vozila, dostavna vozila, invalide i dr. prema navodu Naručitelja za vrijeme implementacije modula,
* mogućnost analize broja parkirališnih mjesta na određenom području Grada Delnica (područje definirano proizvoljnim prostornim obuhvatom ili prostornim ograničenjem iz bilo kojeg drugog poligonskog sloja u GIS sustavu, npr: naselja, poligoni područja namjene u prostornim planovima i sl.),
* stilizacija prikaza prema kriteriju (atributu) po odabiru Naručitelja za vrijeme implementacije modula,
* modul treba činiti jedinstvenu cjelinu i omogućavati sve funkcionalnosti postojećeg webGIS sustava (višekriterijska pretraga, mogućnost samostalnog unosa novih i izmjene postojećih podataka, izvoz svih podataka (xls, pdf, dxf, shp), print karte u pdf, neograničeni broj korisnika, prilaganje vezane dokumentacije i fotografija na svaki objekt i dr.)
* pretrage i izvoza baze podataka najmanje u xls, dxf, shp i pdf format podataka,
* uključen inicijalni unos baze podataka dostupne od Naručitelja u strukturiranom digitalnom formatu.
* **Građevine i uređaji javne namjene**

Modul Građevine i uređaji javne namjene treba biti koncipiran kao programsko rješenje za vođenje baze podataka Građevina i uređaja javne namjene prema članku 60. st. 6. Zakona o komunalnom gospodarstvu (NN 68/18, 110/18, 32/20).

Funkcionalnosti i način izvedbe modula:

* modul treba činiti jedinstvenu cjelinu i omogućavati sve funkcionalnosti postojećeg webGIS sustava (višekriterijska pretraga, mogućnost samostalnog unosa novih i izmjene postojećih podataka, izvoz svih podataka (xls, pdf, dxf, shp), print karte u pdf, neograničeni broj korisnika, prilaganje vezane dokumentacije i fotografija na svaki objekt i dr.)
* uključen inicijalni unos baze podataka dostupne od Naručitelja u strukturiranom digitalnom formatu.
* **Groblja**

Modul Groblja i krematoriji treba biti kreiran kao programsko rješenje za vođenje prostornih podatka baze Groblja i krematorija prema članku 60. st. 6. Zakona o komunalnom gospodarstvu (NN 68/18, 110/18, 32/20).

Funkcionalnosti i način izvedbe modula:

* modul omogućuje sve funkcionalnosti webGIS sustava (višekriterijska pretraga, mogućnost samostalnog unosa novih i izmjene postojećih podataka, izvoz svih podataka (xls, pdf, dxf, shp), print karte u pdf, neograničeni broj korisnika, prilaganje vezane dokumentacije i fotografija na svaki objekt i dr.)
* uključen inicijalni unos baze podataka dostupne od Naručitelja u strukturiranom digitalnom formatu.
1. **Usluga – Informatičko prikupljanje i unos podataka vlasništva čestica prema zemljišnim knjigama (ZK)**

Odrađivanje usluge Informatičko prikupljanje i unos podataka vlasništva čestica prema zemljišnim knjigama (ZK) podrazumijeva jednokratno prikupljanje i informatičku obradu i unos podataka vlasništva prema zemljišnoknjižnim (ZK) izvadcima za sve katastarske čestice na području Grada Delnica. Rezultat usluge treba biti digitalna evidencija vlasništva čestica na području Grada Delnica.

Uslugu treba odraditi na način da se prikupe i obrade podaci vlasništva čestica prema ZK izvadcima za cjelokupno administrativno područje Naručitelja (za koje su podaci dostupni na javnim poslužiteljima), te se potom na kartografskoj podlozi prikazuju stilizirani u sljedećim hijerarhijski postavljenim kategorijama:

* Državno vlasništvo (RH)
* Vlasništvo/suvlasništvo JLS-a
* Crkveno vlasništvo
* Javno i društveno vlasništvo
* Privatno vlasništvo

Funkcionalnosti i način izvedbe usluge:

* mogućnost pretrage, izvoza i ispisa cjelokupne baze podataka vlasništva čestica u Excel format
* mogućnost samostalne izmjene (daljnjeg samostalnog vođenja i ažuriranja) podataka vlasništva
* prilaganje dohvaćenih ZK izvadaka u programskom sustavu
1. **Katastar infrastrukture (katastar vodova)**

Sloj Katastar vodova treba biti izveden kao programsko rješenje bazirano na webGIS tehnologiji s funkcionalnošću vođenja baze podataka (geometrijski i atributno) cjelokupne komunikacijske, toplovodne, plinovodne, naftovodne, vodovodne, odvodne, elektroenergetske i elektroničke infrastrukture (npr. cjevovod, šaht, hidrant, signalna oprema, zatvarač, crpna stanica i dr.), ovisno o inicijalno dostupnim podacima Naručitelja. Putem sloja Katastar vodova omogućena je funkcionalnost prikaza osnovnih podataka svih objekata (vrsta, duljina, naziv i sl.).

Podaci trebaju biti implementirani u zasebne slojeve prema vrsti podataka (primjerice podaci vodovoda zasebno prikazani od podataka odvodnje, a pritom pojedina infrastruktura unutar cjeline vodovoda treba biti svaka u zasebnim slojevima kao npr. cjevovodi vodovoda, crpne stanice, ventili, hidranti, spojevi, mjerna mjesta i dr.).

1. **Programski modul – Prostorni planovi**

Modul Prostorni planovi treba biti izveden kao programsko rješenje bazirano na webGIS tehnologiji s funkcionalnošću digitalnog (vektoriziranog) vođenja i prikaza podataka prostorno-planske dokumentacije.

Funkcionalnosti i način izvedbe modula:

* omogućeno upravljanje bazom prostorno planske dokumentacije Grada Delnica
* mogućnost selekcije i prikaza određenih slojeva prostornog plana radi smanjenja količine podataka i jednostavnijeg rada
* mogućnost pretrage svih podataka iz webGIS baze po prostornom ograničenju pojedinog poligona iz prostornih planova.
* prilaganje i pregled dokumentacije prostornog plana u pdf formatu (grafički i tekstualni dio) u webGIS sustavu

U sklopu uspostave programskog modula Prostorni planovi, potrebno je odraditi vektorizaciju (konverziju CAD/GIS) i unos Prostornog plana uređenja Grada Delnica u webGIS sustav. Usluga uključuje:

* analizu podataka (dobivenih od Naručitelja u dwg formatu)
* pripremu i sortiranje podataka
* obradu podataka i transformiranje u vektorizirani GIS format
* unos podataka/slojeva u webGIS sustav
* stilizaciju podataka prema dobivenim podacima prostornog plana.

Uz programski modul potrebno u isti unijeti i 4 prostorna plana po želji Naručitelja.

1. **Usluga integracije webGIS sustava s drugim IT sustavima Naručitelja**

Integracija webGIS sustava s drugim sustavima Naručitelja podrazumijeva konfiguraciju modela atributnih podataka programskih slojeva prema dohvaćenim podatcima.

U sklopu integracije podataka u webGIS sustav trebuju biti uključena 3 IT sustava po odabiru Naručitelja čije podatke želi prikazivati.

Usluge trebaju obuhvatiti:

* konfiguraciju informatičke poveznice
* izradu modela za preuzimanje podataka
* testiranje i probni rad (prijenos u produkcijsku okolinu).

Rezultat usluge je vizualizacija podataka (tih) vanjskih sustava kroz webGIS sustav te mogućnost korištenja integriranih podataka uz ostale dostupne (preklopne) slojeve. Cilj je da GIS platforma bude centralno mjesto za prostorne i atributne analize podataka kojima Naručitelj raspolaže.

1. **Licenca korištenja cjelokupnog webGIS aplikacijskog sustava u razdoblju od 12 mjeseca**

U sklopu ove nabave treba biti osigurana licenca korištenja za neograničeni broj korisnika (djelatnici Naručitelja i subjekata koji surađuju s Naručiteljem) cjelokupnog webGIS aplikacijskog sustava u razdoblju od 12 mjeseca (1 godina).

Uz licence korištenja, za isto razdoblje od 1 godine odabrani ponuditelj treba osigurati i pohranu aplikacijskog sustava i svih podataka unutar istog na vlastitom poslužitelju, uz uslugu redovnog sigurnosnog kopiranja i arhiviranja baze podataka.

Licenca korištenja dodatno treba uključivati:

* pružanje stručne podrške prilikom rada s programskim proizvodima Izvršitelja (telefonom ili udaljenim pristupom).
* otklanjanje prijavljenih grešaka:
* Ispravak grešaka uzrokovanih korisničkom pogreškom prilikom rada s programskim proizvodima
* Ispravak eventualnih grešaka prilikom rada programskih proizvoda
* administracija instalirane baze i drugih proizvoda isporučenih od Izvršitelja.
* isporuka novih (poboljšanih) verzija programskih proizvoda kako ona postaju dostupna od strane Izvršitelja.
* redovno sigurnosno kopiranje baze podataka pohranjene u sustavu.
* korištenje web servera (hosting) Izvršitelja za pohranu podataka i rad aplikacijskog sustava.

**Minimalno potrebne funkcionalne značajke svih traženih programskih modula te dodatne usluge:**

* korisnički dio programskih rješenja u cijelosti treba biti izveden na hrvatskom jeziku. Korisnik mora moći pregledavati i koristiti aplikaciju kroz internetski preglednik bez potrebe za korištenjem dodatnih programskih alata ili licenci.
* programski sustav u cijelosti treba biti izveden na bazi programskih rješenja otvorenog koda bez potrebe za korištenjem i plaćanjem dodatnih licenci ili programskih alata za cjelovito korištenje sustava.
* mogućnost korištenja, osim na računalima, i na tabletima i pametnim mobilnim uređajima (bez korištenja dodatnih programskih alata za cjelovito korištenje sustava), s posebno prilagođenim sučeljima za funkcionalno korištenje na takvim uređajima;
* svi prikupljeni i obrađeni podaci kao i oni dobiveni od strane Naručitelja koji budu uneseni u programski sustav, pripadaju isključivo Naručitelju. Naručitelj polaže sva prava nad podacima i odabrani ponuditelj se obvezuje podatke čuvati u strogoj tajnosti. Dijeljenje podataka (ili samo određenog dijela) je u nadležnosti Naručitelja.
* Naručitelj ne treba imati nikakvu obvezu po pitanju osiguravanja podatkovnog prostora za bazu podataka uključenu u implementirani programski sustav za vrijeme trajanja implementacije sustava i razdoblja trajanja licence korištenja programskog sustava.
* Naručitelj mora biti u mogućnosti u bilo kojem trenutku u razdoblju trajanja licence korištenja programskog sustava, bez naknade doći do svih podataka pohranjenih u sustavu.
* u sklopu implementacije programskih modula u definiranom roku isporuke odabrani Izvoditelj je dužan prema želji Naručitelja odraditi najmanje jedan radni sastanak na lokaciji Naručitelja. Naručitelj je u sklopu tehničkih specifikacija nastojao detaljno opisati tražene funkcionalnosti programskih modula, ali zainteresirani ponuditelji trebaju u sklopu realizacije projekta (i u sklopu naknadnog jamstva za uredan rad sustava kroz adaptivno održavanje) računati na manje funkcionalne dorade (dodatne zahtjeve) u cilju optimalnog korištenja programskog sustava za njihovu logičnu i opisanu namjenu, a koji se nisu mogli jasno predvidjeti prilikom pisanja dokumentacije.
* edukacija korištenja za djelatnike Naručitelja i ostale ciljne skupine

**II. DOKUMENTACIJA**

- koja se dostavlja Naručitelju – uvezati u cjelinu i označiti redni broj / ukupan broj stranica

1. Ponudbeni list – originalni obrazac koji je sastavni dio ove dokumentacije – obrazac br. 1
2. Dokazi sposobnosti sastoje se od:
* izvod iz sudskog, obrtnog ili drugog odgovarajućeg registra,

 - potvrda porezne uprave,

 3. Dokazi o tehničkoj i stručnoj sposobnosti

 - popis usluga iste ili slične vrste i obima unutar posljednje tri godine – obrazac br. 2

 - izjava ponuditelja o kadrovskoj sposobnosti za ostvarenje predmetnih poslova – obrazac br. 3

**Obrazac broj 1/ Ponudbeni list**

PONUDBENI LIST

|  |  |
| --- | --- |
| **Datum ponude:** | \_\_\_\_\_\_\_\_\_\_\_\_\_\_\_\_ |
| **Broj ponude:** | \_\_\_\_\_\_\_\_\_\_\_\_\_\_\_\_ |

**Podaci o ponuditelju:**

|  |  |  |
| --- | --- | --- |
| **Zajednica ponuditelja (zaokružiti)** | **DA[[1]](#footnote-1)** | **NE** |
| Naziv i sjedište ponuditelja / člana zajednice ponuditelja ovlaštenog za komunikaciju s naručiteljem |  |
| OIB[[2]](#footnote-2) |  | IBAN |  |
| Gospodarski subjekt u sustavu PDV-a (zaokružiti) | DA | NE |
| Adresa za dostavu pošte |  |
| Telefon |  | Telefaks |  |
| Adresa e-pošte |  |
| **Sudjelovanje podizvoditelja (zaokružiti)** | **DA[[3]](#footnote-3)** | **NE** |
| Ime, prezime i funkcija ovlaštene osobe za potpisivanje ugovora |  |
| Ime, prezime i funkcija osobe za kontakt |  |
| Telefon |  | Telefaks |  |

**Predmet nabave:** Informacijski sustav za vođenje baze prostornih podataka

**Cijena ponude:**

|  |  |
| --- | --- |
| Cijena ponude bez PDV-a |  |
| Porez na dodanu vrijednost[[4]](#footnote-4) |  |
| Cijena ponude s PDV-om |  |

Rok valjanosti ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ od isteka roka za dostavu ponuda.

 (broj dana)

 M.P. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

**Dodatak I Ponudbenom listu[[5]](#footnote-5)**

**PODACI O ČLANOVIMA ZAJEDNICE PONUDITELJA**

(priložiti samo u slučaju zajedničke ponude)

1)

|  |  |
| --- | --- |
| **Naziv i sjedište člana zajednice ponuditelja** |  |
| OIB[[6]](#footnote-6) |  | IBAN |  |
| Gospodarski subjekt u sustavu PDV-a (zaokružiti) | DA | NE |
| Adresa  |  |
| Telefon |  | Telefaks |  |
| Adresa e-pošte |  |
| Ime, prezime i funkcija ovlaštene osobe za potpisivanje ugovora |  |
| Ime, prezime i funkcija osobe za kontakt |  |
| Dio ugovora koje će izvršavati član zajednice ponuditelja (predmet, količina, vrijednost i postotni dio) |  |
| Telefon |  | Telefaks |  |

 M.P. ZA ČLANA ZAJEDNICE PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

2)

|  |  |
| --- | --- |
| **Naziv i sjedište člana zajednice ponuditelja** |  |
| OIB[[7]](#footnote-7) |  | IBAN |  |
| Gospodarski subjekt u sustavu PDV-a (zaokružiti) | DA | NE |
| Adresa  |  |
| Telefon |  | Telefaks |  |
| Adresa e-pošte |  |
| Ime, prezime i funkcija ovlaštene osobe za potpisivanje ugovora |  |
| Ime, prezime i funkcija osobe za kontakt |  |
| Dio ugovora koje će izvršavati član zajednice ponuditelja (predmet, količina, vrijednost i postotni dio) |  |
| Telefon |  | Telefaks |  |

 M.P. ZA ČLANA ZAJEDNICE PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)

3)

|  |  |
| --- | --- |
| **Naziv i sjedište člana zajednice ponuditelja** |  |
| OIB[[8]](#footnote-8) |  | IBAN |  |
| Gospodarski subjekt u sustavu PDV-a (zaokružiti) | DA | NE |
| Adresa  |  |
| Telefon |  | Telefaks |  |
| Adresa e-pošte |  |
| Ime, prezime i funkcija ovlaštene osobe za potpisivanje ugovora |  |
| Ime, prezime i funkcija osobe za kontakt |  |
| Dio ugovora koje će izvršavati član zajednice ponuditelja (predmet, količina, vrijednost i postotni dio) |  |
| Telefon |  | Telefaks |  |

 M.P. ZA ČLANA ZAJEDNICE PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)

Obrazac broj 2.

**Popis značajnih ugovora izvršenih u posljednjih tri (3) godine u vezi s predmetom nabave**

|  |  |
| --- | --- |
| **Ponuditelj:** |  |
| Adresa sjedišta: |  |
| Telefon/fax: |  |
| E-mail: |  |
| OIB |  |
| Odgovorna osoba: |  |

**Popis uredno ispunjenih ugovora u posljednjih 3 godine, koje je izvršio ponuditelj, a koje se odnose na predmet nabave**

|  |  |  |  |  |  |
| --- | --- | --- | --- | --- | --- |
| R.broj | Broj ugovora | Naziv naručitelja | Točan naziv predmeta ugovora | Vrijednost | Datum izvršenja ugovora |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Mjesto i datum) (ponuditelj)

Obrazac 3

**Ponuditelj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ovlaštena osoba za zastupanje ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_**

**IZJAVA**

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( *ime, prezime*) kao ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*ponuditelj*) potvrđujem da gospodarski subjekt raspolaže osobama koje posjeduju sposobnost i stručno znanje i iskustvo za izvršavanje usluge kako slijedi:

|  |  |  |
| --- | --- | --- |
| **Red.****Br.** | **Ime i prezime** | **Stručno obrazovanje** |
|  |  |  |
|  |  |  |
|  |  |  |
|  |  |  |
|  |  |  |

U prilogu izjave dostavljam dokumente kojima se dokazuju tražene obrazovne i stručne kvalifikacije.

U\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_\_\_\_2024. god.

 **Ponuditelj:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. U slučaju zajedničke ponude popuniti Dodatak I ponudbenom listu [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. U slučaju sudjelovanja podizvoditelja popuniti Dodatak II ponudbenom listu [↑](#footnote-ref-3)
4. Ako ponuditelj nije u sustavu PDV-a ili je predmet nabave oslobođen istog, mjesto upisa ostaviti praznim. Na mjesto predviđeno za upis cijene ponude s PDV-a upisuje se isti iznos kao što je upisan na mjestu predviđenom na upis cijene ponude bez PDV-a. [↑](#footnote-ref-4)
5. Ponudi se može priložiti više obrazaca, ovisno o broju članova zajednice ponuditelja. [↑](#footnote-ref-5)
6. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-6)
7. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-7)
8. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-8)